ועדת הכנסת, כנסת 15, פרוטוקול מספר 260, 2001-12-25 11:00

חברי הוועדה: יגאל ביבי יצחק גאגולה משה גפני עבד-אלמאלכ דהאמשה שמואל הלפרט יצחק וקנין נעמי חזן שאול יהלום אליעזר כהן סופה לנדבר מרדכי משעני יהודית נאות יצחק סבן מרינה סולודקין מיכאל קליינר

מוזמנים: דוד לב – סגן מזכיר הכנסת אריאלה קלעי – משרד המשפטים

קצרנית: השגות להצעה לתיקון סעיף 135 לתקנון הכנסת בדבר הצעות חוק בקריאה טרומית

יוסי כץ: אנו דנים בהשגות להצעה לתיקון סעיף 135 לתקנון .

יוסי כץ: לפי הצעת הוועדה, הדיון בדרך כלל בהצעת חוק בקריאה טרומית הוא תוך 45 יום.

יוסי כץ: יהיה פטור מחובת הנחה או כשהממשלה הסכימה למועד מוקדם יותר או כשוועדת הכנסת נתנה פטור בנוכחות של לפחות שליש מהחברים הקבועים.

יוסי כץ: מרגע זה ואילך אני לא מתכוון לאשר פטור מחובת הנחה, כולל בקשות שהובאו - כלומר, הסמכות היא לא בידי, אבל אני יכול להחליט מתי להביא להצבעה את הנושא, ואני אשתמש בסמכות הזאת, כיוון שזה הפך להיות באמת מנהג.

יוסי כץ: חברי הכנסת, חדשות לבקרים, מגישים בקשות לפטור, זה פשוט אוטומטי, זה עושה לחוכא ואטלולא את תקנון הכנסת.

יוסי כץ: אין אפשרות להמשיך ולחיות עם זה, ואני לא מוכן להצטייר כיושב-ראש ועדת הכנסת שבתקופתו עשו לפלסתר את התקנון.

יוסי כץ: זה בדיוק מה שקורה, וכל אחד ממניעים פוליטיים, ממניעים ענייניים וממניעים אחרים עושה זאת.

מרדכי משעני: למה זה עושה צחוק מהתקנון?

מרדכי משעני: אדוני היושב-ראש, תקרא את סעיף 135.

מרדכי משעני: כתוב יומיים עד 45 יום.

מרדכי משעני: זה התקנון.

יוסי כץ: כדי לחסום את זה, אבל לא בצורה הרמטית, כי אנחנו מבינים שלפעמים יש נושאים שהם חשובים ביותר מבחינה ציבורית, שיש משמעות ציבורית לעיתוי , כמו כל הנושאים שחבר הכנסת כהן מביא לוועדה - - -

אליעזר כהן: לא כל.

יוסי כץ: לפעמים יש מקרים כאלה, אמרנו, בסדר, נקבע איזשהי חסימה.

יוסי כץ: קיבלנו החלטה כזאת.

יוסי כץ: העלינו אותה למליאה.

יוסי כץ: באו חברי כנסת ואמרו כך: חבר הכנסת גפני הציע דרישת קוורום של שליש תחול גם על בקשות של הממשלה לפטור מחובת המתנה.

יוסי כץ: נראה לי הגיוני.

יוסי כץ: למה לתת לממשלה עדיפות?

יוסי כץ: חבר הכנסת קליינר אומר: לא, נמחק את דרישת הקוורום.

יוסי כץ: חבר הכנסת משעני יש לו הצעה מפורטת: תקופת 45 הימים תהיה תקופת מכסימום לפני הבאת הצעת החוק לדיון מוקדם.

יוסי כץ: אתה צריך להסביר לנו את זה.

יוסי כץ: הצעת חוק שאושר לה פטור על-ידי ועדת הכנסת תובא לדיון מוקדם תוך שבעה ימים, וקוורום השליש יהיה לא לגבי חברי ועדה קבועים אלא די בשליש חברי הוועדה, שזה גם כן הופך את המחסום שהצבנו ללא רלוונטי לחלוטין.

יוסי כץ: חברת הכנסת נאות גם כן מסתפקת בהצעה של קוורום שליש אך לא חברי ועדה קבועים.

יוסי כץ: רבותי, אין שום בעיה למצוא במסדרונות חברי כנסת שיבואו הנה לוועדה וצ'יק-צ'אק נקבל את השליש.

יוסי כץ: מי שחושב שהנושא שלו חשוב מספיק ויש לו משמעות ציבורית עד כדי בעצם עקיפת הכללים הרגילים של תקנון הכנסת, יואיל בטובו ויגייס הוא שליש מחברי הוועדה.

יוסי כץ: מדובר בתשעה חברי ועדה.

יהודית נאות: אבל למה הקבועים?

מרדכי משעני: הקבועים כמעט לא משתתפים בדיון.

יוסי כץ: כי תשעה חברים אין בעיה לגייס מהמסדרונות ולהביא, והם לא יודעים על מה הם מצביעים.

יוסי כץ: או שיהיה שיעור גבוה יותר של חברי הוועדה, כלומר מחצית - - -

יהודית נאות: רוב.

יוסי כץ: רוב חברי הוועדה, אבל אז לא נדרוש שיהיה מדובר בחברי ועדה קבועים.

יוסי כץ: זה נראה הגיוני, תקין.

יוסי כץ: תגייסו 13 חברים, אז אין בעיה כזאת.

יוסי כץ: לבוא ולהפוך מסלול שבעבר במשך כל השנים היה מסלול חריג למקרים דחופים, להפוך אותו, כמעט בלית ברירה, למסלול קבוע, זה לא רציני.

יוסי כץ: אני פותח דיון.

יוסי כץ: חבר הכנסת קליינר ראשון, חבר הכנסת גפני שני, ואחריהם חברי הכנסת כהן ומשעני.

מיכאל קליינר: אני מסכים במאה אחוז עם הגישה של היושב-ראש.

מיכאל קליינר: אני חושב שהדרישה לפטור צריכה להיות למקרים חריגים.

מיכאל קליינר: אין לי ויכוח עם העניין הזה.

מיכאל קליינר: הוויכוח שלי הוא ויכוח חוקתי.

מיכאל קליינר: אני חושב שאנחנו מדי פעם כדי לפתור איזו בעיה ממציאים המצאה חדשה, המצאה שלא היתה קודם בדרך אגב.

מיכאל קליינר: למשל, עניין ההבחנה בין חברי כנסת קבועים ולא קבועים.

מיכאל קליינר: אין דבר כזה בתקנון הכנסת בכל ועדה.

מיכאל קליינר: פה כדי לפתור בעיה יוצרים פטנט חדש שמחר יאמצו אותו, וקבענו שינוי כללי בנוהלי הכנסת.

מיכאל קליינר: אני חושב שהחלטה על הבחנה בין ח"כים קבועים וממלאי מקום, צריך לשאול את יושב-ראש הכנסת מה דעתו על כך - - -

יוסי כץ: מה דעתך על האפשרות החליפית – רוב חברי הוועדה?

מיכאל קליינר: אם הברירה היא זה או זה, ודאי שאני מעדיף את רוב חברי הוועדה.

מיכאל קליינר: השאלה היותר קטנה, האם יש לנו גם תקדים לדרישת רוב מיוחס כדי , נניח, להעלות נושא.

מיכאל קליינר: אני שואל: מה היה עד היום?

מיכאל קליינר: למה עד היום זה היה חריג?

מיכאל קליינר: אולי המסננת הכי טבעית, הכי טובה שקיימת גם היום היא היושב-ראש?

יוסי כץ: האם יש לי שיקול דעת אם להביא את זה לדיון?

אנה שניידר: ודאי.

יוסי כץ: שיקול דעת מוחלט?

אנה שניידר: ודאי שיש לך שיקול דעת.

אנה שניידר: לפי התקנון, סעיף 103, היושב-ראש הוא הקובע הבלעדי את סדר יומה של הוועדה.

אנה שניידר: אבל אם הוועדה לא תביא נושאים לדיון, יכול להיווצר מצב כמו שהיה לאחרונה בוועדת הכספים ששיקול הדעת שלך בכל אופן נתון לתקיפה על-ידי בג"ץ.

אנה שניידר: ודבר נוסף: יש סעיף בחוק הפרשנות שאומר, שאם אתה לא מביא לדיון נושא מסוים, אתה צריך בכל זאת להביא אותו במהירות הראויה, לפי נסיבות העניין.

אנה שניידר: אני לא חושבת שטוב להשאיר את שיקול הדעת הזה באופן בלעדי בלי להסדיר את הנושא.

מיכאל קליינר: אני ער לבעיה.

מיכאל קליינר: ליושב-ראש יש סמכות לקבוע את המועד.

מיכאל קליינר: הוא יכול לקבוע אותו מיד, הוא יכול לקבוע לעוד שבועיים.

מיכאל קליינר: יש מגבלה של חצי שנה.

מיכאל קליינר: תוך חצי שנה אתה צריך להביא.

אנה שניידר: יש לך סמכות בלעדית לפי סעיף 103, אבל אתה צריך לפעול במהירות הראויה בנסיבות העניין.

יוסי כץ: לפי תקנון הכנסת הסמכות שלי נגמרת ברגע שחלפו 48 שעות.

יוסי כץ: אתם רוצים לתת לי את הסמכות, כל הכבוד.

יוסי כץ: אני אומר לכם שזה לא תקין ולא בריא שבן-אדם אחד מחליט.

מיכאל קליינר: אף לא אחד ילך לבג"ץ בעניין הזה.

מיכאל קליינר: הסמכות היא סמכות חריגה.

מיכאל קליינר: הנוהל הוא שיש 45 יום כדי לתת לממשלה ללמוד את הצעת החוק.

מיכאל קליינר: הרי יש לדבר הזה סיבה.

מיכאל קליינר: לכן אם יושב-ראש הוועדה משתכנע שאין המדובר במקרה חריג, הסמכות ניתנת לו.

מיכאל קליינר: אפילו הייתי מציע מבחינה משפטית, אם אתה כן רוצה ללכת לתיקון, לקבוע סעיף מפורש שהיושב-ראש ישקול האם ההחלטה היא באמת מקרה חריג, ומי שרוצה לערער על ההחלטה שלו, רוב חברי הוועדה יכולים לערער על ההחלטה ואז יתקיים דיון.

מיכאל קליינר: אם רוב החברים חותמים, היושב-ראש כן יביא את זה לדיון.

יוסי כץ: חבר הכנסת גפני, היתה לך הצעה.

משה גפני: אני מבין שהתיקון לתקנון, אדוני היושב-ראש, נבע מהעובדה שאנחנו היינו נוכחים כאן בהרבה מאוד דיונים מאוד לא נעימים של אישור הצעות חוק לדיון מוקדם.

משה גפני: מפעם לפעם היה יכול לקרות מקרה חריג והבקשה לדיון מוקדם היתה מוצדקת.

משה גפני: אבל ברוב המקרים זה לא היה מוצדק.

משה גפני: חלק מהמקרים שלא היה מוצדק, והיינו במצב לא נעים כי אנחנו מאוד מעריכים את פקידי הממשלה, זה היה מפני שלא עשו את העבודה בזמן.

משה גפני: הם היו מגיעים לכאן ואומרים: תראו, מחר נגמר המועד של הארכת זמן של חמש שנים.

משה גפני: מה אנחנו יכולים לעשות?

משה גפני: נשאיר את הממשלה, חס וחלילה, שייגמר המועד?

משה גפני: מה הם עשו חמש שנים?

משה גפני: עכשיו אתה בא, אדוני היושב-ראש, והולך לתת להם פרס על זה שהם היו מאוד יעילים ומבקשים להקדים את הדיון בהצעות חוק, ואתה הולך להעניש את חברי הכנסת.

משה גפני: חברי הכנסת מבקשים הצעות לדיון מוקדם מכיוון שהם סבורים שזה חוק שצריך לעבור מהר, אז אתה מגביל את זה ואומר שליש מחברי הכנסת.

יוסי כץ: או רוב חברי הוועדה הלא קבועים.

משה גפני: אני לא מתווכח על זה.

משה גפני: אבל לא יכול להיות בשום פנים ואופן שדינה של הממשלה שיש לה פריבילגיות הרבה יותר מאשר חברי הכנסת בכל התחומים של החקיקה, אם הם מתרשלים בעבודתם והם מביאים הצעת חוק לדיון מוקדם, שלא יצטרכו את השליש?

יוסי כץ: חבר הכנסת גפני, לפני שנכנסת אמרתי מה הצעתך והצדקתי אותה.

יוסי כץ: אני יודע שיש לך שכל ישר, לכן היה ברור לי שהיה תצדיק אותי.

יוסי כץ: משום כך אני אומר שבמקרים שבהם צריך באמת את ההצעות לדיון מוקדם, אין ספק שיביאו את השליש מחברי הקואליציה.

אליעזר כהן: אדוני היושב-ראש, אני מקבל את ההצעה שלך.

אליעזר כהן: אני בעדה.

אליעזר כהן: אתמול העליתי את הנושא שלי וקיבלתם אותו.

אליעזר כהן: אני מבקש לדון בו ולאשר אותו מכיוון שאני מצטרף לחברת הכנסת נאות.

אליעזר כהן: אני יודע שזה לא הנושא.

אליעזר כהן: במקרה שלי אני מבקש לדון בזה בכל זאת.

מרדכי משעני: יש לי כמה הערות.

מרדכי משעני: אני לא מסכים למה שאמרת ברישא של הדברים שלך.

מרדכי משעני: סעיף 135 (א) לתקנון לא יוצא מנקודת הנחה שהכול צריך להיות אחרי 45 יום או לאחר שמלאו 45 יום.

מרדכי משעני: להפך.

מרדכי משעני: התקנון בפירוש קובע מלפחות יומיים עד 45 יום.

מרדכי משעני: כך שכל הנושא של פטור מחובת הנחה נלקח בתקנון.

מרדכי משעני: לכן אני לא מבין את נקודת המוצא.

מרדכי משעני: זה לא אסון גדול אם ועדת הכנסת מאשרת לפני 45 יום.

מרדכי משעני: אני מסכים שצריך לתת זמן לממשלה להתכונן.

מרדכי משעני: אבל מה קרה?

מרדכי משעני: בעצם לא אנחנו אשמים אלא תמיד החוקים שכבר היו מונחים אחרי 45 יום, גם אז הממשלה לא היתה מוכנה, ואז בא הרעיון שלך - - -

אליעזר כהן: קח את חוק התקציב.

מרדכי משעני: הרבה חוקים.

מרדכי משעני: הסכמתי שכל הצעת חוק שעולה, שאתה מתכוון להעלות אותה – אתה חבר הכנסת, קיבלת פטור או לא קיבלת פטור, אתה מתכוון להעלות אותה, תודיע שבועיים קודם, ואז לממשלה תמיד יש זמן של 14 יום כדי להתכונן לה.

מרדכי משעני: לכן אני חושב שכל העניין הזה של התיקון הוא פחות רלוונטי.

מרדכי משעני: בכל מקרה, אדוני היושב-ראש, אני חושב שצריך רוב של שליש ולא של חברים קבועים של ועדת הכנסת.

נעמי חזן: אני רוצה להעלות שלוש נקודות כשותפה להצעה: נקודה ראשונה: חבר הכנסת גפני, התיקון לתקנון עוסק בנושא של פיקוח על הפטור מחובת הנחה והוא חל על כולם, הווה אומר גם על הממשלה.

נעמי חזן: זה חיוני, כי זה הנושא.

נעמי חזן: הנושא הוא הפטור.

משה גפני: אבל התיקון מדבר על הצעות חוק פרטיות.

נעמי חזן: אני מסכימה אתך לחלוטין.

נעמי חזן: אני חושבת שצריך לתקן את הניסוח.

נעמי חזן: נקודה שנייה: לגבי מה זה רוב במקרה הזה – אני מתנגדת, חבר הכנסת קליינר, עם כל הכבוד וכל ההערכה ליושב-ראש ועדת הכנסת, שנותנים החלטה מהסוג הזה בידי אדם אחד.

נעמי חזן: יש מספיק דיקטטורה בוועדות הכנסת בלי שאנחנו נוסיף.

אליעזר כהן: הוא עצמו אומר את זה.

מיכאל קליינר: כמסננת, לא החלטה בלעדית.

מיכאל קליינר: אם ראוי לדיון, הוא מביא לדיון.

נעמי חזן: לא צריך לתת עוד סמכויות, יש מספיק.

נעמי חזן: הייתי בעמדה מקורית שצריך להיות 50% מחברי הוועדה.

נעמי חזן: אני עדיין אוחזת בעמדה הזאת.

נעמי חזן: התפשרתי על השליש, אבל זה חייב להיות מחברי הוועדה הקבועים.

יהודית נאות: סעיף 135 עוסק בדיון מוקדם ולממשלה אין דיון מוקדם, ולכן צריך לתקן.

יהודית נאות: יש הסכמה, וצודק חבר הכנסת גפני בעניין הזה.

יוסי כץ: חברת הכנסת חזן, את יכולה להחליף אותי למספר דקות בניהול הישיבה?

יוסי כץ: תודה.

יהודית נאות: חברת הכנסת חזן, אני סבורה שלא היית צריך לוותר על עמדתך המקורית, משום שבאמת צריך 50% מחברי הוועדה, והמילה "קבועים" צריכה להימחק.

יהודית נאות: בהיותנו בכנסת וביודענו שחבר כנסת חבר ביותר מוועדה אחת ולפעמים מתקיימות הישיבות באותה עת, ומותר שחברי כנסת לא קבועים בוועדה יצביעו בעבורה, אז דווקא הסוגיה האם ניתן פטור היא לא הסוגיה הכי מהממת בכנסת ישראל.

יהודית נאות: לכן אני סבורה שצריך 50%.

יהודית נאות: מדוע?

יהודית נאות: ועדת הכנסת לא מורכבת כוועדות אחרות.

יהודית נאות: היא מורכבת מנציגי כל הסיעות.

יהודית נאות: זאת אומרת, זו הסכמת כל סיעות הבית לסטות מנוהל מסוים.

יהודית נאות: לכן אני סבורה שהתיקון המקורי שהציעה חברת הכנסת חזן, 50% מחברי הוועדה, ולא רק הקבועים, זה הפתרון הנכון, בתוספת ההצעה של חבר הכנסת גפני, שזה יחול גם על הממשלה.

נעמי חזן: בבקשה, אריאלה קלעי ממשרד המשפטים.

אריאלה קלעי: אין לנו התנגדות שמה שיחול על חברי הכנסת יחול על הממשלה.

אריאלה קלעי: זה ברור.

אריאלה קלעי: הבעיה היא שהסידור החדש, אותו סידור חדש שהזכיר חבר הכנסת משעני, שעובד בינתיים בסדר גמור, העניין של פטור מחובת הנחה עוקף את הסידור הזה.

מרדכי משעני: למה?

יהודית נאות: היא צודקת.

נעמי חזן: היא לא צודקת.

אריאלה קלעי: זה עוקף את הסידור החדש מפני שבסידור החדש הממשלה מקבלת הודעה מראש ומתארגנת מראש, ולכן כל הצעת חוק פרטית שעולה בכנסת לממשלה יש לגביה עמדה.

אריאלה קלעי: בסידור הזה אנחנו לא מספיקים, שוב אנחנו נמצאים במצב שבו עוברות הצעות חוק, הממשלה לא הספיקה לדון בהן קודם, לא הספיקה לגבש את עמדתה, ויורשה לי לציין שיש הרבה מאוד הצעות חוק פרטיות.

נעמי חזן: יש לי שאלה אלייך ואולי זה יכסה את שאלתו של חבר הכנסת משעני: בכל מקרה, הסידור החדש שהוא נוהל של שבועיים, בא בעצם לפתור בעיה שלכם, לא של חברי הכנסת, במובן הבא: שאתם לא עומדים בקצב של הפניות לקבל עמדת ממשלה.

נעמי חזן: ביקשתם שבועיים התרעה מראש וקיבלתם את זה.

נעמי חזן: אני רוצה להבין איך זה בכלל קשור לנושא הזה.

אריאלה קלעי: חברי הכנסת מגישים הצעות חוק רבות שחלקן הגדול לא מגיע כלל לדיון.

אריאלה קלעי: אם הכוונה היא שהממשלה תעשה עבודה מסודרת על כל הצעת חוק, אכן, אנחנו לא יכולים לעשות את זה כשחלק ניכר מהעבודה שאנחנו עושים ההצעות לא מגיעות לכלל דיון.

אריאלה קלעי: הנוהל לא רק בא לעזור לנו מפני השיטפון אלא הוא בא לעזור לעשות עבודה מתוקנת שבין הכנסת לבין הממשלה.

מרדכי משעני: אני מציע אולי במקום לעשות את התיקונים פה ולדבר על כל הדברים האלה, בואו נעגן את הנוהל הזה שהוא לפי דעתי הגיוני.

מרדכי משעני: זאת אומרת, גם אם הצעה תקבל פטור מחובת הנחה היא תועבר לממשלה אבל לא תונח על שולחן הכנסת אלא אם עברו כך וכך ימים.

מיכאל קליינר: לפי הנוהל.

מרדכי משעני: בוודאי.

אריה האן: רק אינפורמציה: מה שאמר חבר הכנסת משעני זה מה שאנחנו בדרך כלל נוהגים.

אריה האן: כשנותנים פטור מחובת הנחה זה כשאפשר להגיש את זה.

אריה האן: אז בדרך כלל מתאמים עם חבר הכנסת ואנחנו משתדלים לתאם בצורה כזאת שיש את המרווח של עשרה ימים.

אריאלה קלעי: לפעמים כן ולפעמים לא.

נעמי חזן: אני רוצה להעיר למשרד המשפטים: למרות הסידור החדש שאמור לתת גם התרעה של שבוע מראש לחבר הכנסת, אתם לא עומדים בלחץ ואתם מודיעים מהיום למחר מה עמדתכם לגבי הצעות חוק מחר.

נעמי חזן: הדבר הזה לא תקין.

נעמי חזן: אם כבר העלינו את הנושא, כדאי גם לומר את זה בקול רם לפרוטוקול.

אריאלה קלעי: אני מוכנה לפרוטוקול לומר, שמה שקורה זה כך, גברתי: אנחנו, זה לא אני אלא מזכירות הממשלה, מקבלת מהכנסת ביום שלישי בשבוע, כל שבוע, את רשימת הצעות החוק שחברי הכנסת מתכוונים להעלות כעבור עשרה ימים.

אריאלה קלעי: כל הרעיון היה שאנחנו נוכל להתכונן ולהקדיש זמן לכל הצעה.

אריאלה קלעי: אנחנו עושים את הישיבה ביום ראשון אחרי השבת, כעבור שלושה או ארבעה ימים מהרגע שקיבלנו את ההצעה מן הכנסת.

אריאלה קלעי: גם אצלנו לא עובדים בשישי-שבת.

אריאלה קלעי: ואז מה שקורה זה שההחלטה מתקבלת ביום ראשון, והיא מופצת, ואתם מעלים את זה כעבור יומיים או שלושה.

נעמי חזן: נחזור לענייננו, לתקנון.

נעמי חזן: אנחנו צריכים לקבל החלטה?

נעמי חזן: אנה שניידר: יש לנו כאן נוסח לתיקון סעיף 135 לתקנון שהיה מונח על שולחן הכנסת, ועכשיו הוועדה צריכה להחליט לגבי כל ההשגות שהוגשו.

נעמי חזן: אז צריך להצביע על כל השגה והשגה ולהחליט אם מקבלים אותה או לא.

מרדכי משעני: יש לי שאלה ליועצת המשפטית: אם אני קורא את סעיף 135 (א) לתקנון, כתוב "לא יתקיים לפני עבור יומיים מהנחת ההצעה".

אנה שניידר: לא לפני יומיים ולא יאוחר מ-45 יום.

דוד לב: אלא אם הוועדה שחררה.

מרדכי משעני: מה זה אומר?

יהודית נאות: מחליפים את הסעיף.

נעמי חזן: חבר הכנסת כץ, אנחנו נמצאים במצב שאנחנו צריכים להצביע על ההשגות או לשנות את הנוסח ולהצביע בהתאם אם המסתייגים יסירו.

יוסי כץ: אני מעלה קודם כול להצבעה את הסתייגותו של חבר הכנסת גפני, שכל החלטה לגבי דרישת קוורום תחול גם על בקשות של הממשלה לפטור מחובת הנחה.

יוסי כץ: הצבעה בעד ההסתייגות של חבר-הכנסת מ' גפני לתיקון סעיף 135 בתקנון הכנסת - מיעוט נגד - רוב ההסתייגות של חבר-הכנסת מ' גפני לתיקון סעיף 135 בתקנון הכנסת לא נתקבלה.

יוסי כץ: ההסתייגות של חבר הכנסת גפני לא נתקבלה.

יוסי כץ: יש הצעה של חבר הכנסת קליינר למחוק לחלוטין את דרישת הקוורום.

יוסי כץ: אני מעמיד אותה להצבעה.

יוסי כץ: הצבעה בעד ההסתייגות של חבר-הכנסת מ' קליינר לתיקון סעיף 135 בתקנון הכנסת – מיעוט נגד – רוב ההסתייגות של חבר-הכנסת מ' קליינר לתיקון סעיף 135 בתקנון הכנסת לא נתקבלה.

יוסי כץ: הבקשה של חבר הכנסת קליינר לא נתקבלה.

יוסי כץ: הבקשה של חבר הכנסת משעני מחולקת לשלושה חלקים: א.

יוסי כץ: תקופת 45 יום תהיה תקופת מכסימום.

אנה שניידר: היום בנוסח שאנחנו הצענו כתוב כך: "במסגרת הזמן המוקצה לדיון בהצעות לסדר היום, או במועד אחר שייקבע על-ידי יושב-ראש הכנסת והסגנים בתיאום עם הממשלה, יתקיים דיון מוקדם בהצעת החוק הפרטית, ובלבד שדיון זה לא יתקיים לפני שעברו ארבעים וחמישה ימים מעת שההצעה הונחה על שולחן הכנסת".

אנה שניידר: ההצעה אומרת ש-45 ימים חייבים לעבור אלא אם פוטרים מחובת הנחה.

אנה שניידר: אז תיאורטית יכולים לעבור 60 ימים ו-120 ימים.

יוסי כץ: זה ברור.

יוסי כץ: זה תלוי בחבר הכנסת.

אנה שניידר: ההצעה של חבר הכנסת משעני אומרת שתהיה חובה.

יוסי כץ: זה לא הגיוני.

שאול יהלום: על כל ההסתייגויות האלה תהיה הצבעה במליאה?

אנה שניידר: מניחים את הנוסח על שולחן הכנסת.

דוד לב: כל השגה שהוצגה ונדחתה אפשר להעלות אותה ולדבר במליאה ואז יצביעו.

יוסי כץ: נעקוף את ההצעה הזאת כי היא לא ברורה לי.

מרדכי משעני: למה היא לא ברורה?

יוסי כץ: סעיף 2 ברור.

מרדכי משעני: אני מוריד את סעיף 1.

מרדכי משעני: אני רוצה לאמץ את הנוהל הקיים היום ובמקום כל מה שאנחנו עושים לבוא ולומר: כל הצעה גם אם היא קיבלה פטור מחובת הנחה, לא תעלה לפני שבועיים, לאחר שניתן זמן לממשלה.

יוסי כץ: אני מבקש בשלב הזה לתת גיבוי מלא להחלטת הוועדה המקורית.

יוסי כץ: חבר הכנסת משעני, אתה יורד מהסעיף הראשון בהסתייגות שלך, שתהיה תקופת מכסימום של 45 יום?

מרדכי משעני: כן.

יוסי כץ: הצעת חוק שאושר לה פטור על-ידי ועדת הכנסת תובא לדיון מוקדם תוך שבעה ימים, זו הרעה מסוימת.

יהודית נאות: אריאלה קלעי נימקה למה צריך שבועיים.

אנה שניידר: שבועיים היום לא מופיע כאן.

יוסי כץ: זאת אומרת, לא לפני שבועיים מהנחת ההצעה, זו הרעה מסוימת.

שאול יהלום: ודאי.

שאול יהלום: אבל יש לפעמים דברים שצריך תוך 24 שעות.

יוסי כץ: אני מתנגד לזה.

יוסי כץ: אני הולך עם החלטות הוועדה עד הסוף.

יוסי כץ: מי בעד ההצעה?

יוסי כץ: הצבעה בעד ההסתייגות ( 2) של חבר-הכנסת מ' משעני לתיקון סעיף 135 לתקנון הכנסת – מיעוט נגד - רוב ההסתייגות (2) של חבר-הכנסת מ' משעני לתיקון סעיף 135 לתקנון הכנסת לא נתקבלה.

יוסי כץ: לגבי הסעיף האחרון בהשגה של חבר הכנסת משעני, לגבי פורום שליש אך לא חברי ועדה קבועים, אם זה יתקבל, אני אומר לכם שאני לא אביא לדיון לפטור הצעות מחובת הנחה.

יוסי כץ: תסתפקו בכך שקבענו שליש מחברי הוועדה הקבועים.

יוסי כץ: מי שרוצה פטור מחובת הנחה, יגייס 9 חברי ועדה.

יהודית נאות: 50% מחברי הוועדה.

יוסי כץ: רוב חברי הוועדה בלי קשר לחברי ועדה קבועים?

יהודית נאות: כן.

יוסי כץ: מי בעד רוב חברי הוועדה בלי קשר לחברים קבועים?

יוסי כץ: הצבעה בעד ההשגה בסעיף 135(ב), "לפחות רוב מחברי הוועדה" - רוב נגד – מיעוט ההשגה בסעיף 135(ב), שייאמר "לפחות רוב מחברי הוועדה", נתקבלה.

אנה שניידר: חבר הכנסת כץ, כשלא היית כאן נציגת הממשלה העלתה את הנושא של הנוהל ששבועיים לפני שהצעה עולה, או עשרה ימים, הממשלה מקבלת התרעה על כך.

אנה שניידר: השאלה האם לא להכניס את זה כאן.

נעמי חזן: זה לא בתקנון.

נעמי חזן: אני מציעה שנראה הצעה.

יוסי כץ: הדיון נגמר.

שאול יהלום: אני מבקש חוות דעת של היועצת המשפטית:

שאול יהלום: נוצר כאן מצב , שהוגשה הצעה של הוועדה והונחה במליאה.

שאול יהלום: אדם שהסכים עם ההצעה הזאת לא הגיש הסתייגויות.

שאול יהלום: עכשיו אתה שינית.

שאול יהלום: לא ידעתי שתשנה.

שאול יהלום: לכן אני שואל האם זכותי עכשיו להגיש הסתייגות בנוסח המקורי של שליש?

אנה שניידר: אם אני קוראת את סעיף 153 לתקנון אני עושה היקש לחקיקה ראשית ולכן אני אומרת: כל השגה שלא נתקבלה, זכותך להגיש אותה למליאה, תנמק אותה שם ותוכל להצביע עליה.

שאול יהלום: זה ברור.

שאול יהלום: זה סעיף מפורש.

שאול יהלום: נניח שכן התקבלה השגה, וההשגה הזאת שינתה את הסעיף המקורי.

שאול יהלום: אני רוצה את הסעיף המקורי.

אנה שניידר: אתה רוצה שזה יונח מחדש על שולחן המליאה ושוב יוכלו להגיש השגות?

שאול יהלום: לא.

שאול יהלום: שאני אגיש השגה על הנוסח המקורי, ועל זה תהיה הצבעה במליאה.

אנה שניידר: ההשגה שלך תהיה לחזור לנוסח המקורי.

שאול יהלום: כן.

אנה שניידר: אבל את ההשגה הזאת אני אבקש, אם אפשר כמה שיותר מהר להגיש לנו בכתב.

יוסי כץ: אני מבקש שתוותרו על זה.

שאול יהלום: אני רוצה להציע שליש.

שאול יהלום: הצעה לתיקון התקנון בדבר תת-ועדה

אנה שניידר: יש לי נושא מאוד קטן ומאוד טכני ואני מבקשת מהוועדה לאשר את התיקון.

אנה שניידר: תוקן חוק הכנסת ובמקום תת-ועדה נקבע שבכל מקום ייאמר "ועדת משנה".

אנה שניידר: במקביל בסעיף 102 לתקנון הדבר לא תוקן.

אנה שניידר: אני מבקשת את אישור הוועדה לתקן את התקנון ולהתאים אותו לחוק הכנסת, ולומר בסעיף 102 לתקנון במקום "תת-ועדה" – "ועדת משנה".

יוסי כץ: זו בקשה פורמלית.

יוסי כץ: אני מעמיד אותה להצבעה.

יוסי כץ: הצבעה בעד ההצעה לתיקון התקנון - רוב נגד - אין ההצעה לתקן את התקנון ובמקום "תת-ועדה" יבוא "ועדת משנה" נתקבלה.

יוסי כץ: בקשות להעברה מוועדה לוועדה אחרת

יוסי כץ: יש כאן בקשות להעביר הצעות מוועדה לוועדה.

יוסי כץ: חבר הכנסת יהלום, אני מבקש ממך לקרוא את הבקשות.

שאול יהלום: 1.

שאול יהלום: בקשת יושב-ראש הוועדה לקידום מעמד הילד להעברת הצעת חוק הסעה בטיחותית לילדים נכים (תיקון – פעוטות עם מוגבלות), מוועדת הכלכלה לדיון בוועדה לקידום מעמד הילד.

שאול יהלום: חבר הכנסת אברהם פורז נתן הסכמתו לבקשה זאת.

שאול יהלום: אני מעמיד להצבעה.

שאול יהלום: הצבעה ההצעה להעביר את הדיון לוועדה לקידום מעמד הילד נתקבלה.

שאול יהלום: 2.

שאול יהלום: בקשת יושב-ראש ועדת העלייה, הקליטה והתפוצות להעברת הצעה לסדר היום בנושא: הגשת כתבי אישום בנושאי הטרדה מינית – פרשנות מוטעית לגבי עולים חדשים, הצעת חברת הכנסת מרינה סולודקין, מוועדת הפנים ואיכות הסביבה לדיון בוועדת העלייה, הקליטה והתפוצות.

שאול יהלום: יושב-ראש ועדת הפנים נתן הסכמתו לבקשה זו.

שאול יהלום: אני מעמיד להצבעה.

שאול יהלום: הצבעה ההצעה להעביר את הדיון בהצעה לסדר היום מוועדת הפנים ואיכות הסביבה לוועדת העלייה,הקליטה והתפוצות נתקבלה.

שאול יהלום: 3.

שאול יהלום: בקשת יושב-ראש ועדת העלייה, הקליטה והתפוצות להעברת הצעה לסדר היום בנושא: הנתונים החדשים על האבטלה בקרב העולים, של חבר הכנסת גנדי ריגר, מוועדת העבודה והרווחה לוועדת העלייה והקליטה.

שאול יהלום: יושב-ראש ועדת העבודה והרווחה נתן הסכמתו לבקשה זאת.

שאול יהלום: אני מעמיד להצבעה.

שאול יהלום: הצבעה ההצעה להעביר את הדיון בהצעה לסדר היום מוועדת העבודה והרווחה לוועדת העלייה, הקליטה והתפוצות נתקבלה.

יוסי כץ: הסעיף הבא בסדר היום: ערעורים על החלטת יושב-ראש הכנסת והסגנים שלא לאשר דחיפות הצעות לסדר היום.

יוסי כץ: יש ערעור אחד של חבר הכנסת איוב קרא, על מצבם של הנוצרים ברשות הפלסטינית.

יוסי כץ: חבר הכנסת איוב קרא לא נמצא כאן, הערעור נמחק.

יוסי כץ: אגב, אני רוצה לספר לכם, שאתמול בערב ביקרתי בבית-לחם - - -

אליעזר כהן: מילאת את מקומו של ערפאת?

יוסי כץ: ביקור דתי לחלוטין.

יוסי כץ: איחלתי להם חג שמח.

יוסי כץ: בדקתי את סדרי המעבר של תושבי ישראל לבית-לחם, ואני מוכרח לציין לשבח את שלטונות צה"ל שעשו את זה בצורה יוצאת מן הכלל ואפשרו להרבה מאוד חוגגים שבאו במכוניותיהם בצורה מסודרת, ללא פקקי תנועה, להשתתף בחגיגות.

אליעזר כהן: ביקשתי אישור להיכנס ולא נתנו לי.

יוסי כץ: אני מבין שהיתה החלטה לאפשר לאנשים להיכנס לבית-לחם.

אליעזר כהן: חבר הכנסת אבו וילן ואני ביקשנו להיכנס ולא נתנו לנו.

שמואל הלפרט: אדוני היושב-ראש, בדקת גם את דרכי הגישה לקבר רחל?

שמואל הלפרט: איך אנשים יכולים להגיע.

יוסי כץ: זה די עצוב.

שמואל הלפרט: עשרות אלפי אנשים רוצים להגיע והם לא יכולים.

יוסי כץ: זה מאוד עצוב.

יוסי כץ: עברתי שם, אתה יודע שאני מאוד רגיש לדברים האלה.

יהודית נאות: אני רוצה להעיר בקשר לסעיף הערעורים על החלטת יושב-ראש הכנסת.

יהודית נאות: אני מבקשת להסב תשומת לב חברי הכנסת שזה כבר שבועיים שהכנסת דנה בשבוע שלאחר מכן בהצעות שאושרו פה בשל הערעורים.

יהודית נאות: הנשיאות יודעת את היקף העבודה באותו שבוע, אז פתאום יש אישור גורף, והשבוע דנים בהצעות משבוע שעבר שדנות בזיני.

יוסי כץ: ההערה מתקבלת.

אתי בן-יוסף: זה בגלל חג החנוכה.

יהודית נאות: חג החנוכה לא מנע דיונים.

עבד-אלמאלכ דהאמשה: המערערים לא נשארים להציג את הצעותיהם.

עבד-אלמאלכ דהאמשה: מתוך ארבעה נשאר בסוף היום אחד.

עבד-אלמאלכ דהאמשה: קביעת ועדות לדיון בהצעות חוק ובהצעות לסדר היום א.

עבד-אלמאלכ דהאמשה: הצעת חוק הקמת בית-חולים באשדוד (תיקוני חקיקה)

יוסי כץ: אני מתכבד לפתוח את ישיבת הוועדה.

יוסי כץ: מאחר שיושבת-ראש הוועדה לפניות הציבור וסגנית יושב-ראש הכנסת, חברת הכנסת סופה לנדבר, ביקשה בשל הצורך להשתתף באירוע, להקדים את הדיון בסעיף שנוגע להצעת חוק, ומאחר ששמעתי גם חוות דעת שאין בעיה עם זה, נדון תחילה בוועדה שתדון בהצעת חוק הקמת בית-חולים באשדוד (תיקוני חקיקה), של חברת הכנסת סופה לנדבר וקבוצת חברי כנסת.

יוסי כץ: הצעת החוק עברה בכנסת במליאה ראשונה, ולמרות שהוועדה המשותפת כספים ועבודה הכינה אותה, משום מה נשמעו הצעות להעביר אותה לוועדה אחרת.

אנה שניידר: על-פי הנוהג והתקנון זה צריך להיות מוכן על-ידי אותה ועדה שהכינה בקריאה טרומית.

יוסי כץ: מי בעד ההצעה להמשיך ולהכין את החוק לקריאה שנייה ושלישית בוועדה המשותפת כספים ועבודה?

יוסי כץ: הצבעה בעד ההצעה להעביר את הצעת החוק לוועדה המשותפת – רוב נגד – מיעוט ההצעה להעביר את הצעת חוק הקמת בית-חולים באשדוד (תיקוני חקיקה) לוועדה המשותפת כספים ועבודה נתקבלה.

יוסי כץ: ב.

יוסי כץ: הצעת חוק הביטוח הלאומי (תיקון – מענקים במסגרת נישואין) הצעת חוק הביטוח הלאומי (תיקון – קבלת קצבת זיקנה וקצבת נכות בעד פרק זמן אחיד)

יוסי כץ: עלינו לקבוע את הוועדה שתדון בהצעת חוק הביטוח הלאומי (תיקון – מענקים במסגרת נישואין), והצעת חוק הביטוח הלאומי (תיקון – קבלת קצבת זיקנה וקצבת נכות בעד פרק זמן אחיד).

יוסי כץ: מדובר בהעברה לוועדת הכספים או לוועדת העבודה.

אנה שניידר: זה שייך לוועדת העבודה והרווחה.

יוסי כץ: חבר הכנסת יהלום, מה אתה מבקש?

שאול יהלום: מה שאתם רוצים.

אנה שניידר: בתקנון זה שייך לוועדת העבודה והרווחה.

שאול יהלום: מאחר ששר העבודה והרווחה הביע התנגדות, נדמה לי שיושב-ראש הוועדה ביקש לא לעסוק בזה.

יוסי כץ: מי בעד להעביר את הצעות התיקון הנ"ל לחוק הביטוח הלאומי לוועדת העבודה והרווחה?

יוסי כץ: הצבעה בעד ההצעה להעביר את הצעות החוק לוועדת העבודה והרווחה – רוב נגד – אין ההצעה להעביר את הצעת חוק הביטוח הלאומי ( תיקון - מענקים במסגרת נישואין) והצעת חוק הביטוח הלאומי (קבלת קצבת זיקנה וקצבת נכות בעד פרק זמן אחיד) לוועדת העבודה, הרווחה והבריאות נתקבלה.

יוסי כץ: ג.

יוסי כץ: הצעת חוק הבזק (תיקון – הגבלה על משדרי מין) הצעת חוק הבזק (תיקון הגבלות על משדרים למבוגרים)

יוסי כץ: ההצעה הבאה: הצעת חוק הבזק (תיקון – הגבלה על משדרי מין), של חבר הכנסת יגאל ביבי וקבוצת חברי כנסת, והצעת חוק הבזק (תיקון הגבלות על משדרים למבוגרים).

יוסי כץ: נשמעו הצעות להעביר את הצעות החוק לדיון בוועדת החינוך והתרבות או בוועדת הכלכלה.

אנה שניידר: יש מכתב של יושב-ראש ועדת החינוך.

אנה שניידר: אני לא יודעת מה הוא אומר.

יוסי כץ: חבר הכנסת ועקנין, אתה אחד ממציעי החוק?

יצחק וקנין: אני אחד ממציעי החוק.

יוסי כץ: מה הנימוק להעביר את זה לוועדת החינוך?

יוסי כץ: יגאל ביבי: מדברים כאן על תוכן, ובנושא התוכן מטפלת ועדת החינוך.

יוסי כץ: כאשר יזמתי את החוק, יושב-ראש ועדת הכלכלה אמר להעביר את זה לוועדת החינוך.

יוסי כץ: מי בעד ועדת הכלכלה?

יוסי כץ: שינמק.

יהודית נאות: אני חושבת שאת חוק הבזק חוקקה ועדת הכלכלה, זה בתחום סמכויותיה, ולטוב ולרע זו הוועדה שהתמקצעה בנושא ומסוגלת לשמוע גם מומחים בנושא שמדובר פה.

אנה שניידר: אם אני הולכת באופן דווקני על מה שכתוב בתקנון, בתחום סמכויותיה של ועדת החינוך מופיע, בין היתר, שידורים אם אנחנו מדברים על תכנים, זה הגיוני יותר בוועדת החינוך ולא בוועדת הכלכלה, אבל זה לא נחרץ.

יוסי כץ: מי בעד ועדת החינוך?

יוסי כץ: מי בעד ועדת הכלכלה?

יוסי כץ: הצבעה בעד ההצעה להעביר את הנושא לוועדת הכלכלה – מיעוט בעד ההצעה להעביר את הנושא לוועדת החינוך – רוב ההצעה להעביר את הצעת חוק הבזק (תיקון – הגבלה על משדרי מין) והצעת חוק הבזק (תיקון הגבלות על משדרים למבוגרים) לוועדת החינוך והתרבות נתקבלה.

יוסי כץ: שתי ההצעות עוברות לוועדת הכלכלה.

יוסי כץ: ד.

יוסי כץ: הצעת חוק המנון המדינה (תיקון)

יוסי כץ: הצעה נוספת היא הצעת חוק המנון המדינה (תיקון), מאת חבר הכנסת זבולון אורלב.

יוסי כץ: הצעה זהה של חבר הכנסת אורלב הועברה לדיון בוועדת הפנים ואיכות הסביבה.

מיכאל קליינר: הצעה שלי.

יוסי כץ: חבר הכנסת פורז, אם אתה רוצה להתייחס לנושא של חוק הבזק בקשר לשידורים, כבר הצבענו על זה.

אברהם פורז: אני מבקש רוויזיה.

יוסי כץ: אין רוויזיה בשלב הזה.

אברהם פורז: אדוני היושב-ראש, אני מנהל ישיבה במקביל.

אברהם פורז: באתי באיחור לא בגלל שטיילתי.

אברהם פורז: אז אני חושב שצריך לגלות התחשבות.

אברהם פורז: לכן אני מבקש לקיים הצבעה חוזרת במועד אחר שתקבע.

יגאל ביבי: עוד חמש דקות.

יהודית נאות: מה זה עוד חמש דקות?

יוסי כץ: באחת יש לוועדה דיון אחר.

יוסי כץ: נפתח את הישיבה באחת ברוויזיה.

יוסי כץ: חבר הכנסת קליינר, יש הצעה שלך זהה בעניין חוק ההמנון שנדונה בוועדת הפנים?

מיכאל קליינר: שתי ההצעות הוגשו ביחד, והשר השיב לשתיהן.

מיכאל קליינר: בעצם ההתייחסות היתה לשתי ההצעות.

מיכאל קליינר: משום מה היות שהוועדה המומלצת בכנסת היתה פנים, כתבו להעביר את ההצעה שלי לוועדת הפנים, ושל חבר הכנסת אורלב הנה, כשההצעה להעביר לכמה וועדות.

מיכאל קליינר: למעשה, ההתייחסות זהה לשתי ההצעות, לכן אני לא מביע דעה.

מיכאל קליינר: אני לא מתנגד שיתקיים דיון בוועדת הפנים.

מיכאל קליינר: אבל אם תחליטו להעביר את ההצעה של אורלב לוועדת משותפת, גם שלי תלך לאותה ועדה.

אנה שניידר: חוק הדגל והסמל בסעיף 6 קובע, ששר הפנים ממונה על ביצוע החוק.

אנה שניידר: לכן, עד כמה שאני מבינה, עלו ההצעות להעביר את הצעת החוק לוועדת הפנים, כאשר נושא ההמנון בכלל לא מעוגן, למעט בחוק הכנסת, ושם כתוב שצריך להשמיע את ההמנון בהקשר של הכנסת.

אנה שניידר: אבל לאור העובדה ששר הפנים ממונה על החוק, זאת היתה הסיבה שהעבירו לוועדת הפנים.

אנה שניידר: באותה מידה של היגיון זה צריך להיות בוועדת החוקה.

אנה שניידר: אבל זה יכול להיות בוועדת הפנים.

מיכאל קליינר: לא היתה בקשה להעביר לוועדת החוקה.

יוסי כץ: האם אפשר שהצעת החוק של חבר הכנסת קליינר תידון בוועדת הפנים, ועל כך כבר הוחלט, והצעה זהה תידון בוועדת החוקה?

אנה שניידר: זה לא הגיוני.

יוסי כץ: מי בעד ההצעה להעביר את הצעת החוק לוועדת הפנים?

מיכאל קליינר: אני חייב לייצג את חבר הכנסת אורלב.

מיכאל קליינר: הוא רצה ועדה משותפת של פנים וחינוך.

יוסי כץ: אתה מוכן?

מיכאל קליינר: אין לי התנגדות.

אנה שניידר: ישנה סמכות בתקנון מכוח סעיף 118 שהוועדה הרלוונטית אם היא מחליטה שזה צריך לעבור לוועדה אחרת, תפנה לוועדת הכנסת.

יוסי כץ: נמליץ על ועדה משותפת, אבל את ההחלטה הזאת נקבל רק אחרי שתהיה לנו פנייה מסודרת של יושב-ראש ועדת הפנים, ונעשה זאת ללא דיחוי.

שאול יהלום: הוא לא יפנה אחרי שהחלטת.

שאול יהלום: מאחר שיש כאן המרכיב של ההמנון, זה לא שייך לוועדת הפנים.

שאול יהלום: דיון בוועדת הפנים מצמצם את העניין.

שאול יהלום: ההמנון זה על כלל העולם ומדינת ישראל.

שאול יהלום: אין ספק שצריך להוסיף כאן עוד ועדה בעלת אופי יותר כללי.

יוסי כץ: לכן אני נמנע כרגע מלקבל החלטה.

מיכאל קליינר: שתי ההצעות יידונו ביחד בכל מקרה?

יוסי כץ: כן.

יוסי כץ: ה.

יוסי כץ: הצורך באישור התחברות לרשת החשמל למבנים

יוסי כץ: אנו צריכים לקבוע את הוועדה שתדון בהצעה לסדר היום של חבר הכנסת יצחק גאגולה בנושא הצורך באישור התחברות לרשת החשמל למבנים – ועדת הפנים או ועדת הכלכלה.

יוסי כץ: אני חושב שוועדת הפנים עוסקת בזה, זה עניין של רישוי.

יוסי כץ: למיטב ידיעתי, ועדת הפנים עסקה באישור הצעת החוק בנושא של החשמל.

אנה שניידר: זה ועדת הכלכלה.

יצחק סבן: התחברות למבנים, טופס 4, שייך לוועדת הפנים.

יהודית נאות: לא מדובר על הרשות המקומית אלא על חברת החשמל.

יהודית נאות: אני מתנגדת לוועדת הפנים.

יהודית נאות: זה שייך לוועדת הכלכלה.

יוסי כץ: מי בעד דיון בוועדת הכלכלה?

יוסי כץ: הצבעה בעד ההצעה להעביר את הנושא לוועדת הפנים ואיכות הסביבה - רוב נגד – מיעוט ההצעה להעביר את ההצעה לסדר היום בעניין הצורך באישור התחברות לרשת החשמל למבנים של חבר-הכנסת י' גאגולה לוועדת הפנים נתקבלה.

יוסי כץ: ו.

יוסי כץ: שידור ראיון עם ערפאת בערוץ 1 היו"ר יוסי כץ: ההצעה הבאה לסדר היום: שידור ראיון עם ערפאת בערוץ 1, של חברי הכנסת זאב בוים, אחמד טיבי ומשה גפני.

יוסי כץ: נשמעו הצעות להעביר לוועדת החינוך והתרבות.

יוסי כץ: זה ערוץ 1, מדובר בתכנים.

יוסי כץ: נצביע על העברה לוועדת החינוך והתרבות.

יוסי כץ: הצבעה בעד ההצעה להעביר את הנושא לוועדת החינוך והתרבות - רוב נגד - אין ההצעה להעביר את ההצעה לסדר היום בעניין שידור ראיון עם ערפאת בערוץ 1 לוועדת החינוך והתרבות נתקבלה.

יוסי כץ: ז.

יוסי כץ: קביעת הרכב ועדה לפי סעיף 16(א) לתקנון

יוסי כץ: ביום 16.12.01 החליטה הכנסת להקים ועדה משותפת של הוועדה למאבק בנגע הסמים וועדת החינוך והתרבות לצורך דיון בהצעה לסדר היום בנושא "מגפת האכסטזי בקרב בני הנוער", של חבר הכנסת דוד מגן.

יוסי כץ: בהתאם לסעיף 16(א) לתקנון הכנסת מתבקשת הוועדה לקבוע את הרכב הוועדה המשותפת ואת העומד בראשה.

יהודית נאות: אם אני לא טועה, חבר הכנסת אורלב הביע הסכמתו שיושב-ראש הוועדה לענייני סמים יעמוד בראש הוועדה המשותפת.

יהודית נאות: זו היתה הצעה של חבר הכנסת דוד מגן, וחבר הכנסת אורלב הסכים שחבר הכנסת טלב אלסאנע יעמוד בראש הוועדה.

יוסי כץ: אני תומך בכך.

יוסי כץ: אני חושב שיושב-ראש הוועדה למלחמה בנגע הסמים בקיא בנושא, אבל אבקש ממנהלת הוועדה לפנות אליהם ולבקש הצעת הרכב.

יוסי כץ: נאשר את זה ללא דיחוי.

שאול יהלום: יש בקשה של חבר הכנסת אליעזר כהן להקדמת הדיון בהצעת חוק יישוב סכסוכי עבודה (תיקון – בוררות חובה בשירות הציבורי).

שאול יהלום: אני מבין שזה עד קבלת התקנון?

אליעזר כהן: לפני.

יוסי כץ: הבקשה הזאת הונחה לפניי אתמול.

יוסי כץ: הבטחתי להעלות אותה היום כדי שנעמוד במסגרת התקנון, אבל ההחלטה תתקבל בישיבה אחרת, כפי שאמרתי מראש.

אליעזר כהן: למה?

יוסי כץ: כי הממשלה לא קיבלה החלטה ואף אחד לא מוכן, ואני לא יכול להביא את זה מהיום למחר.

יוסי כץ: אלא כדי לעמוד במסגרת התקנון, אני הולך פה לקראתם.

יוסי כץ: במקום שלא אעלה את זה, אני מביא את זה לדיון.

יוסי כץ: בדרך הזו אנחנו תופסים את תקנון הכנסת ב-48 שעות.

יוסי כץ: עשיתי את זה גם עם חבר הכנסת משעני וחברי כנסת אחרים, כדי ללכת לקראתכם.

יוסי כץ: אנחנו נותנים לממשלה שבוע להגיב ולראות מה עמדתה ואביא את זה בשבוע הבא להצבעה.

יוסי כץ: אותו הדבר לגבי הצעת חוק של חבר הכנסת אורי אריאל, הצעת חוק לתיקון פקודה למניעת טרור (תיקון – רשות לגוף מדיני).

יוסי כץ: ואותו הדבר לגבי הצעת חוק של חבר הכנסת מרדכי משעני, הצעת חוק לתיקון פקודת מס הכנסה (היטל חירום על נישום בעל הכנסה גבוהה – הוראת שעה), התשס"ב-2001.

יוסי כץ: אני מבטיח לכם שבשבוע הבא נקבל החלטה.

יוסי כץ: בזה סיימנו.

יוסי כץ: הישיבה נעולה.